b'\n_START_ARTICLE_\nGlagol\n_START_SECTION_\nGlagolski vid\n_START_PARAGRAPH_\nGlede na glagolski vid poznamo dovr\xc5\xa1ne in nedovr\xc5\xa1ne glagole.\n_START_SECTION_\nDovr\xc5\xa1ni glagoli\n_START_PARAGRAPH_\nDovr\xc5\xa1ni glagoli so tisti, pri katerih je dogajanje omejeno v trajanju, ozna\xc4\x8dujejo dejanje, ki je bilo ali bo narejeno, na primer Pri\xc5\xa1el sem, popravil bom kolo.\n_START_SECTION_\nNedovr\xc5\xa1ni glagoli\n_START_PARAGRAPH_\nNedovr\xc5\xa1ni glagoli so tisti, pri katerih trajanje ni omejeno (na primer hodil je, popravljal bo hi\xc5\xa1e). Ob njih so v\xc4\x8dasih glagoli za\xc4\x8detka (na primer za\xc4\x8del je plezati)._NEWLINE_Veliko glagolov ima skupen glagolski vid. Na primer: anketirati, dekodirati, gravirati, konstruirati, nadevati, upo\xc5\xa1tevati ...\n_START_SECTION_\nPrehodnost glagola\n_START_PARAGRAPH_\nGlagol je prehoden, kadar glagolsko dejanje prehaja na predmet oziroma na glagolsko dejavnost, koga ali kaj prizadeva (na primer brcniti \xc5\xbeogo, igrati igro). Iz njih lahko naredimo neprehodne z besedo se, na primer nogomet se igra_NEWLINE_Neprehodni glagoli so tisti, ki ob sebi nimajo predmetov (na primer hoditi, spati). Stavki z glagolom v neprehodni obliki imajo samostalnik v imenovalniku. Sem spadajo glagoli gibanja in stanja (na primer te\xc4\x8di, mirovati).\n_START_SECTION_\nGlagolski na\xc4\x8din\n_START_PARAGRAPH_\nGlagolski na\xc4\x8din je lahko tvorni ali trpni.\n_START_SECTION_\nTvornik (aktivni na\xc4\x8din)\n_START_PARAGRAPH_\nPri tvornem na\xc4\x8dinu je osebek vr\xc5\xa1ilec dejanja, na primer jaz pojem pesem.\n_START_SECTION_\nTrpnik (pasivni na\xc4\x8din)\n_START_PARAGRAPH_\nPri trpnem na\xc4\x8dinu, na primer pesem je peta (od mene), je od dejanja prizadet osebek, vr\xc5\xa1ilec dejanja pa je lahko izpu\xc5\xa1\xc4\x8den ali je prislovno dolo\xc4\x8dilo (v tem primeru je \xc2\xbbod mene\xc2\xab\xc2\xa0prislovno dolo\xc4\x8dilo izvora). Povedek je pri trpniku sestavljen iz vezi in povedkovega dolo\xc4\x8dila, ki je v tem primeru dele\xc5\xbenik.\n_START_SECTION_\nOseba\n_START_PARAGRAPH_\nPoznamo tri osebe (1., 2., 3.)_NEWLINE_1.oseba: gledam, gledava, gledamo_NEWLINE_2.oseba: gleda\xc5\xa1, gledata, gledate_NEWLINE_3.oseba: gleda, gledata, gledajo'